Aki Tumunda

*<small><span lang="en" dir="ltr">Jangan sunting halaman ini jika anda tidak merujuk kepada jurnal, artikel atau buku yang sahih!</span></small>*
## Penafian
* Artikel ini ditulis oleh Manual Damilan dalam Jurnal Borneo Arkhailogia.
* Tokoh Masyarakat Dusun Kimaragang Dari sudut Sejarah Lisan.

## Biografi
Aki  Tumunda  Bin  Yunggonit  telah  dilahirkan  sekitar  tahun  1780-an (Omar   Majun,   2016).   Aki   Tumunda   adalah   daripada   etnik   Dusun Kimaragangyang  majoritinya  mendiami  kawasan  Pekan  Kecil  Tandek, Kota  Marudu.  “Tumunda”  bukanlah  nama  sebenar  tokoh  ini.  Nama Tumunda  adalah  nama  yang  diberikan  oleh  pemerintah  Brunei  pada masa itu (Mansanah @ Abdul Halim bin Maratun, 2016). Nama Tumunda diberikan kepada Aki Tumunda kerana kehebatan beliau menunda kapal lanun.  Ringkasnya,  nama  Tumunda  diberikan  untuk  menggambarkan kehebatan    Aki    Tumunda    dalam   memusnahkan    kapal    lanun    yang disifatkan oleh Sultan Brunei sebagai “ditunda” oleh Aki Tumunda. Aki Tumunda  digambarkan  sebagai  seorang  yang  berbadan  sasa  dengan tinggi dianggarkan sekitar enam kaki. Aki Tumunda juga dikenali dengan sikapnya yang bijak berkata-kata, berkarismatik dan boleh mempengaruhi   orang   lain   (Majinau   Injawan,   2016).   Aki   Tumunda dikatakan    pernah    mendapatkan    seekor    kerbau    daripada    seorang penduduk   dengan   cara    hanya    melalui    kepetahannya    berkata-kata (Damilan   Lejaun,   2016).   Aki   Tumunda   berasal   daripada   Kampung Lumpas  yang  terletak  di  kawasan  tanah  tinggi  di  Telupid  di  bahagian utara   Kampung   Sonsogon   Paliu   (Omar   Majun,   2016).   Aki   Tumunda membesar     di     kampung     tersebut     bersama     keluarganya.     Walau bagaimanapun,  keadaan  penduduk  di  kampung  itu  yang  sering  mencuri hasil  tanaman  Aki  Tumundamenyebabkan  Aki  Tumunda  berpindah  ke Kampung  Minitampak  seterusnya  ke  Kampung  Togomonggis  atau  atau dikenali sebagai Kampung Salimandut pada masa kini. 

## Ilmu Kebatinan
Aki   Tumunda   mempunyai   ilmu   kebatinan   yang   menjadikan beliau  seorang  yang  gagah  kerana  memiliki  ilmu  mempertahankan  diri dan  kebal dari  semua  jenis  senjata. Tidak  diketahuidengan siapa dan  di mana  beliau  menuntut  ilmu  tersebut  (Androd  Sadian,  2016).  Menurut Majinau  Injawan,  Aki  Tumunda  memperoleh  kekebalannya  secara  ajaib dan unik. Semasa beliau dan abangnya, iaitu Aki Pamansah sedang tidur di  beranda  sebuah  rumah  panjang. Dikatakan  bahawa  Aki  Tumunda dikejutkan oleh satu semangat dan terjaga dari tidurnya. Pada masa yang sama  juga  seorang  wanita  bernama  Yugo sedang  menjemur  kain  di  kaki lima   berhampiran   tempat   Aki   Tumunda   dan   abangnya   tidur.   Aki Tumunda  berasa  terkejut  kerana  terlihat  cahaya  yang  bersinar-sinar pada  bahagian  kemaluan  wanita  tersebut.  Tanpa  disedari,  Aki  Tumunda didorong   oleh   suatu   semangat   untuk   mengambil   cahaya   tersebut sekaligus menyentuh bahagian kemaluan wanita itu. Serta merta cahaya tersebut   meresap   kedalam   tubuhnya.   Rentetan   peristiwa   itu,   Aki Tumunda  telah  mendapatkan  kekebalan  serta  berkahwin  dengan  Yugo atas  hukum  adat  pada  waktu  itu  yang  melarang  keras  lelaki  dan  wanita bersentuhan  antara  satu  sama  lain  tanpa  sebarang  ikatan.  (Majinau Injawan, 2016).

## Kegiatan Ekonomi
Kegiatan  ekonomi  masyarakat  di  Sabah  adalah  bersifat  sara  diri  dan berskala  kecil  yang  hanya  untuk  memenuhi  keperluan  seisi  keluarga (Felix   Tongkul,   2002:   42).   Masyarakat   Dusun   Kimaragang   di   Kota Marudu  menanam  padi,  memungut  hasil  hutan  dan  memburu  untuk menyara   hidup.   Sebelum   berpindah   ke   Kampung   Togomonggis,   Aki Tumunda   bercucuk   tanam   di   Kampung   asalnya,   iaitu   di   kampung Lumpas.   Aki   Tumunda   berdagang   selepas   beliau   berkahwin   dengan isterinya,   Odu   Yugo.   Beliau   berdagang   sambil   merantau   kerana   Aki Tumunda  sangat  minat  melawat  tempat  baharu.  Sistem  barter  menjadi keutamaan  Aki  Tumunda  dalam  menjalankan  perdagangannya  sesuai dengan    sistem    perdagangan    pada    masa    itu    yang    mengamalkan pertukaraan  barang  atas  kepercayaan  kedua-dua pihak.  Hal  ini  sesuai dengan   pernyataan the   economic   system   is   based   on   principles   of reciprocity(Felix Tongkul, 2002: 42).Aki  Tumunda  memperdagangkan  getah  damar  yang  dikumpul sama   ada   dari   hutan   atau   diborong   daripada   penduduk   kampung (Jukinah Adun, 2016). Aki Tumunda akan berlayar ke Brunei, Kuala Abai dan   Kimanis   untuk   memperdagangkan   getah   damar   tersebut.   Getah damar sangat penting sebagai bahan bakar pada masa itu. Damar adalah salah  satu  komoditi  terkenal  di  Kota  Marudu  sejak  sebelum  tahun  1830 (Manshur Bin Kotung, 2003: 7). Damar tersebut akan digantikan dengan barang tembaga seperti talam tembaga, tepak sireh, gong, dan barangan tembaga lain sama ada di Brunei, Kuala Abai atau Kimanis (Omar Majun, 2016). Menurut Baszley Bee (2016)sekitar abad ke 18 dan ke 19, hanya ada  dua  tempat  sahaja  yang  terkenal  dengan  penghasilan  barangan tembaga, iaitu di Kuala Abai (Kota Belud) dan Brunei. Barangan tembaga ini   seterusnya   akan   didagangkan   semula   kepada   penduduk   di   Kota Marudu di kawasan Mosog ataupun yang disebut sebagai Kampung Asin-Asin  hari  ini  (Omar  Majun,  2016).  Kawasan  tersebut  yang  terletak  di Kampung   Taritipan,   Kota   Marudu   dahulunya   adalah tamu tempat masyarakat   tempatan   berkumpul   untuk   berjual-beli.   Aki   Tumunda biasanya  berlayar  seorang  diri  (Omar  Majun,  2016).  Setia  Bakar  yang berasal daripada Kampung Tingkalanon adalah satu-satunya rakan yang pernah menyertai Aki Tumunda berlayar (Omar Majun, 2016).Sebelum  berlayar,  Aki  Tumunda  akan  menjalankan  beberapa ritual khas untuk memastikan keselamatannya.Kepercayaan kebanyakan  masyarakat  Dusun  adalah  tentang  adanya  semangat  jahat atau   yang   disebut   sebagai Rogon dalam   bahasa   Dusun   Kimaragang. Rogonadalah  kuasa  jahat  yang  wujud  daripada  semangat  orang  yang sudah meninggal yang tidak pergi ke Gunung Kinabalu, iaitu tempat bagi roh  orang  yang  telah meninggal  dunia  (Arena  Wati,  1978:  11).  Rentetan itu,   Aki   Tumunda   menjalankan   ritual   ringkas   untuk   mengelakkan gangguan Rogon.  Ritual  melambung  lembing  sering  dilakukan  oleh  Aki Tumunda sebelum mula berlayar. Aki Tumunda akan mengambil tombak dan   melambungnya   ke   udara.   Apabila   tombak   kembali   jatuh,   Aki Tumunda akan menyambut mata tombak tersebut dengan menggunakan kakinya. Sekiranya tombak tersebut mencederakan kakinya, beliau akan membatalkan hasrat untuk berlayar.Beliau akan meneruskan hasratnya untuk   berlayar   jika   hal   sebaliknya   yang   berlaku.   Ritual   tersebut dinamakan sebagai ritual Modsipak(Omar Majun, 2016).

## Peranan Aki Tumunda Sebagai Pedagang
Sebagai  seorang  pedagang,  Aki  Tumunda  telah  membantu  penduduk kampungnya mencari sumber pendapatan (Jukinah Adun, 2016). Apabila permintaan  terhadap  getah  damar  semakin  tinggi,  maka  Aki  Tumunda mengupah  penduduk  kampung  mengumpulkan  getah  damar  di  hutan. Damar  tersebut  seterusnya  akan  ditukarkan  dengan  makanan,  kerbau dan  barangan  tembaga.  Aki  Tumunda  juga  mempunyai  seorang  kawan dari  Ranau  yang  bernama  Aki  Pondiling  (Miun,  2016).  Aki  Pondiling  ini juga  mengumpulkan  damar  untuk  diborong  oleh  Aki  Tumunda.  Dengan wujudnya  situasi  yang  setimpal  antara  Aki  Tumunda  dengan  penduduk kampung,  ini  memudahkan  penduduk  kampung  mendapatkan  barangan keperluan    mereka    seterusnya    juga    memudahkan    Aki    Tumunda menjalankan aktiviti perdagangannya. Barang tembaga adalah baranganyang penting dalam masyarakat Dusun Kimaragang untuk menambahkan  koleksi  harta  keluarga  atau  yang  disebut  sebagai dapu. Barangan  atau  harta  daripada dapuini  seterusnya  berperanan  penting dalam adat  perkahwinan  masyarakat  Dusun  Kimaragang.  Kebiasaannya, barang  hantaran  yang  sering  digunakan  adalah  beberapa  gong  yang berlainan jenis (Ranjit Singh, 2003: 45). Dengan itu, pengumpulan bahan untuk amalan adat, khususnya adat perkahwinan dari sudut kemudahan mendapatkan  barangan  hantaran  lebih  mudah  di  laksanakan  melalui peranan Aki Tumunda sebagai pedagang.

## Peranan Aki Tumunda Dalam Keselamatan
Teluk  Marudu  adalah  salah  satu  kawasan  di  kepulauan  Borneo  yang menjadi  tumpuan  kegiatan  melanun  dalam  kalangan  kaum  Iranun  dan Balanggingi   (Ismail   Ali,   2013:   28).   Teluk   Marudu   meliputi   kawasan Daerah  Kota  Marudu  pada  hari  ini  (Jukinah  Adun,  2016).  Nelayanyang menjalankan   kegiatan   menangkap   ikan   merasa   tidak   selamat   untuk menjalankan   kegiatan   mereka   kerana   sering   diganggu   oleh   lanun sehinggakan barangan serta hasil tangkapan mereka dirampas. Semasa  dalam  pelayaran,  Aki  Tumunda  sering  diganggu  oleh sekumpulan  kapal  lanun  yang  cuba  untuk  merampas  harta  benda  dan barang   dagangannya   (Androd   Sadian,   2016). Apabila   Aki   Tumunda berhadapan dengan kapal sedemikian, maka beliau akan mempersiapkan diri  untuk  berperang.  Apabila  kapal  lanun  menghampiri  kapalnya,  Aki Tumunda akan mengikatkan bahagian haluanperahunya dengan perahu lanun  sebelum  membalas  serangan  kumpulan  lanun  tersebut.  Dengan kekebalan  yang  ada,  Aki  Tumunda  tidak  cedera  oleh  serangan  lanun tersebut  (Omar  Majun,  2016).  Aki  Tumunda  membalas  serangan  lanundengan   menghadapi  mereka  satu-persatu   sehingga   semuanya   tewas. Dalam  beberapa  siri  pelayaran  Aki  Tumunda,  beliau  sering  berhadapan dengan  gangguan  kumpulan  lanun,  walau  bagaimanapun,  Aki  Tumunda mampu     mempertahankan     diri     (Jukinah     Adun,2016)     seterusnya menjadikan  beliau  seorang  yang  disegani  oleh  lanun  di  sekitar  perairan kepulauan Borneo, khususnya Teluk Marudu. Teluk  Marudu  menjadi  tempat  yang  selamat  daripada  aktiviti lanun    kerana    mereka    tidak    berani    beroperasi    sekiranya    mereka mengetahui  keberadaan  AkiTumunda  di  kawasan  itu  (Androd  Sadian, 2016).  Maka  dengan  itu,  kesempatan  ini  telah  digunakan  oleh  para penduduk  di sekitar  Teluk  Marudu  untuk menjalankan  kegiatan  mereka di laut, seperti menangkap ikan, memungut hasil laut dan sebagainya.

## Aki Tumuda Membantu Kerabat Sultan Brunei
Aki  Tumunda  pernah  menyelamatkan  kerabat  diraja  Sultan  Brunei  di perairan  Teluk  Marudu  ketika  dia  dan  dua  orang  rakannya  berlayar untuk bersiar-siar (Mansanah @ Abdul Halim Bin Maratun, 2016). Salah seorang rakannya bernama Setia Bakar (Omar Majun,2016). Seorang lagi rakannya tidak diketahui. Semasa mereka bersiar-siar, Aki Tumunda dan rakannya  telah  melihat  sebuah  kapal  besar  dikepung  oleh  kapal  kecil milik  lanun.  Walau  bagaimanapun,  pada  masa  itu,  Aki  Tumunda  dan rakannya  tidak  menyedari kapal  tersebut  adalah  milik  kerabat  diraja Brunei.  Aki  Tumunda  dan  rakannya  dengan  segera  menghampiri  kapal tersebut.  Aki  Tumunda  terlebih  dahulu  menenggelamkan  perahu  lanun itu,  seterusnya  naik  di  atas  kapal  besar  tersebut  dan  bertarung  dengan semua lanunyang cuba merampas isi kapal tersebut (Mansanah @ Abdul Halim  Bin  Maratun,2016).  Aki  Tumunda  dan  rakannya  telah  berjaya menewaskan lanun tersebut.Selepas  peristiwa  itu,  Sultan  Brunei  menghantar  utusannya  ke Teluk  Marudu  untuk  menjejaki  Aki  Tumunda.  Sultan  Brunei  berhasrat untuk  memberikan  ganjaran  sebagai  tanda  terima  kasihnya  kepada  Aki Tumunda  kerana  menyelamatkan  kerabatnya  yang  diganggu  lanun  di Teluk Marudu. Namun begitu, Aki Tumunda dan rakannya menyembunyikan  identiti  kerana  salah  faham  dengan  tindakan  Sultan Brunei.   Setelah   beberapa   bulan  utusan   Sultan  Brunei  menjejaki   Aki Tumunda,   akhirnya   mereka   telah   menemukannya.   Setelah   itu,   Aki Tumunda  dan  rakannya  pun  telah  dibawa  ke  Brunei  untuk  menghadap Sultan  Omar  Ali  Saifuddin  II  (1828-1852).  Rentetan  peranan  yang  telah dimainkan  oleh  Aki  Tumunda,  maka  Sultan  Omar  Ali  Saifuddin  II  telah menganugerahkan  kepada  beliau  sebilah  keris  serta  gelaran  Datuk  bagi menghargai  sumbangannya  (Omar  Majun,  2016).  Dua  orang  rakan  Aki Tumunda juga turut diberikan ganjarankain tanpa gelaran (Omar Majun, 2016).

## Kepimpinan Aki Tumunda
Selain    berperanan   sebagai    seorang    pedagang    dan    pahlawan,    Aki Tumunda  juga  adalah  Ketua  Kampung  di  kampungnya.  Aki  Tumunda sebenarnya  tidak  inginkan  apa-apa  jawatan  dalam  sesebuah  kawasan atau  kampung  kerana  beliau  lebih  selesa  menjadi  rakyat  biasa  (Omar Majun,   2016).   Pada   peringkat   awal,   Aki   Tumunda   menolak   apabila ditawarkan   menjadi   Ketua   Kampung   (Omar   Majun,   2016).   Walau bagaimanapun,    penduduk    kampung    sering    bertemu    dengan    Aki Tumunda  untuk  meminta  bantuannya  dalam  menyelesaikan  masalah yang  timbul  dalam  kalangan  penduduk  kampung.  Pengalaman  melihat corak  pentadbiran  di  Brunei  mematangkan  lagi  pemahamannya  dalam bidang kepimpinan (Majinau Injawan, 2016). Atas sifat kepahlawanannya  itu  serta  pengalamannya,  maka  penduduk  tempatan di   kawasannya   lebih   senang   memilih   beliau   sebagai   ketua   mereka. Tambahan   pula,   tradisi   masyarakat   Kota   Marudu   dahulunya   lebih memberikan  kepercayaan  kepada  mereka  yang  memiliki  keistimewaan tertentu  serta  masih  berpegang kepada prinsip ‘siapa kuat atau gagah’, maka  individu  tersebut  dianggap  sebagai  ketua (Manshur  Bin  Kotung, 2003:   5).Hal   ini   menyebabkan   Aki   Tumunda   tiada   pilihan   selain daripada    menjadi    pemimpin    kepada    masyarakat    atau    penduduk kampung.Kawasan yang dijagaoleh Aki Tumunda adalah bermula daripada Kampung Nolotan sehingga ke kawasan kampung Minitampak manakala kawasan kampung lain dijaga oleh dua tokoh lain, iaitu Aki Sambion dan Odu  Kolinjim  (Androd  Sadian,  2016).  Aki  Tumunda  sangat  menitik-beratkan   aspek   keselamatan   ekoran   kebiasaan   masyarakat   dahulu berperang  antara  satu  kumpulan  dengan  puak  yang  lain.  Rentetan  itu, Aki   Tumunda   meminta   agar   dia   dipanggil   dengan   segera   sekiranya terdapat  penceroboh  atau  ancaman  bahaya  yang  lain,  (Omar  Majun, 2016).  Selain  itu,  Aki  Tumunda  juga  akan  terlibat  dalam  menyelesaikan pelbagai   permasalahan,   seperti   pembahagian   tanah   untuk   membuka ladang  atau  sawah.  Aki  Tumunda  menjadi  perantara  untuk  meleraikan perbalahan  atau  perselisihan  dalam  pemilikan  tanah  dan  juga  hal  yang berkaitan  dengan  adat  resam  masyarakat  Dusun  Kimaragang  (Androd Sadian, 2016). Sifat kepimpinan Aki Tumunda ini seterusnya telah diwarisi oleh keturunannya, iaitu Jamari bin Ponggoron, bekas Native Chiefatau Ketua Anak  Negeri  (KAN)  pada  penghujung  zaman  British.  Menurut  Baszley Bee (2016), pemilihan bagi jawatan Native Chief ini adalah berdasarkan pengaruh seseorang individu itu. Dalam hal ini,  Mosli Tarsat juga setuju dan  mengatakan  bahawa  individu  yang  menjawat  jawatan  sebagai  KANini   adalah   mereka   yang berpengaruh   dan   ketua   dalam   masyarakat peribumi  itu  sendiri  (Mosli,  2007:  2).  Ringkasnya,  pemilihan  Jamari  bin Ponggoron sebagai KANboleh dikatakan daripada pengaruh datuknya.

## Rujukan